ÜKS ELU
Olin kord mõrvar
Mina olen Michael.
Veetsin alates 7-eluaastast enamuse oma ajast tänavail.
12-aastaselt tarbisin juba narkootikume.
Lõuna-Aafrika vaestes kogukondades valitsesid tülitsevad gängid.
Mina ja mu sõbrad lõime ka oma gängi.
Olukorrad muutusid keeruliseks
ja mulle sai selgeks, et inimesed kardavad nuge ja verd.
Mina aga mitte.
Peagi kaklesin juba ise pidevalt.
21-aastaselt saadeti mind tapmise eest vangi.
Käisin vanglast pidevalt sisse-välja ja liikusin erinevate gängide vahel.
Ma ei olnud seal gängis raha, vaid inimeste pärast,
kes olid mulle kui pere eest.
Kui oli mingi probleem, tuli see lahendada
ja ainus viis selleks oli verevalamine.
Meie kogukonda valitsesid kaks rivaalitsevat gängi.
Palju oli tulistamist, vägivalda ja majade põletamist.
Gäng, kuhu ma kuulusin, haaras lõpliku kontrolli.
Kuniks mu parim sõber, kes oli suur nina me gängis, tapeti.
Minust sai uus gängi juht, kuid mu sõbrad ütlesid,
et nad kavatsevad sõlmida rahu teise gängiga.
See oli mulle kui noahoop selga.
Ütlesin: "Kui tapate ühe meist, tapame meie kümme teie seast."
Olin selleks ajaks ka tuntud nimi,
mis tähendab, et kättemaksuks võinuksid nad ka mind tappa.
Tundsin end reedetuna
ja kogesin, kuidas kontroll libiseb käest.
Enne oma pruudiga kohtumist ei huvitanud tüdrukud mind üldse.
Gäng oli minu jaoks kõik.
Peale seda aga, kui mu pruut mu ellu tuli,
midagi muutus.
Armastus sõitis täiega sisse
ja kuigi ma ei tahtnud olla pehmo, vajasin siiski kedagi, keda usaldada.
Ma ei saanud usaldada enam oma gängi.
Mu pruut jäi rasedaks
ja see seadis küsimärgi alla kogu mu gangsteri elu.
Tarbisin üksinda uimasteid ja rääkisin Jumalaga.
"Miks Sa mind küll ei aita, kui Sul on eesmärk mu eluga?"
Miski ei muutunud
ja ma langesin üha sügavamasse masendusse.
Olin väsinud teistele haiget tegemisest
ega näinud mingit lootust oma elu osas.
Nädal hiljem püüdsin tappa end.
Tšau!
Kuid ometi ma ei surnud.
Siis aga toimus me maja kõrval üks kristlik koosolek.
Tol õhtul otsustasime koos pruudiga anda oma elu Jeesusele.
Järgmisel päeval ütlesin esimest korda enam kui 20 a jooksul
"Ei" narkootikumidele.
Meie naabritest said meie vaimulikud vanemad,
kes julgustasid mind kogema, et kogu see Jeesuse-asi tõesti toimib.
3 kuud hiljem ütlesin oma gängile, et elan nüüd koos Jeesusega.
Mina ja mu pruut abiellusime,
läbides ühtlasi 6-kuulise jüngerlusprogrammi.
Ühtlasi läbisin ka väike-ettevõtluse kursuse,
kus õppisin, kuidas seaduslikult raha teenida.
Täna töötame koos selle nimel, et vältida laste sattumist gängidesse.
Ühtlasi tahame jõuda ka gangsteriteni.
Ma tunnen neid ega tunne hirmu nende ees.
Nad on tavalised inimesed nagu meiegi.
Gangsterid on ka katkised inimesed, keda Jumal väga, väga armastab.
Tõlge: Anne-Ly Raukas